Élelmiszerre és rezsire megy a 25 éven aluliak szja-mentességből adódó többletjövedelme

Egy friss kutatás szerint a 25 éven aluli munkavállalók egyharmada tervezi, hogy munkahelyet vált az őket érintő szja-mentesség hatására, de a 25 éven felüliek negyedében is felmerült már a munkahelyváltás gondolata az elmúlt hónapokban. A legtöbb fiatal élelmiszerre és rezsire költi a január 1-je óta keletkezett többletjövedelmét és tízből kilenc válaszadó határozottan érzi az szja-mentesség pozitív eredményeit. A munkáltatók csaknem kétharmadának még kérdéses a változások hosszú távú hatása, de egyelőre kivárnak. A DreamJo.bs annak járt utána, hogy mik a tapasztalatok a 25 éven aluliak számára bevezetett szja-mentesség kapcsán a gyakorlatban, mutatjuk a kutatás eredményeit.